laion/Wikipedia-Exotic huggingface dataset:
ביסמילה חאן

אוסתד ביסמילה חאן (Ustad Bismillah Khan Sahib‏; 21 במרץ 1916 - 21 באוגוסט 2006) מוזיקאי הודי, נגן וירטואוז בשהנאי (כלי נגינה דומה לאבוב). בתואר "אוסתד" או "פנדיט" בקשר למוזיקה הודית קלאסית משמעו "רב-אמן" או "גורו". ביסמילה חאן היה המוזיקאי הקלאסי השלישי שקיבל את אות הכבוד האזרחי הגבוה ביותר בהודו, הבהרט רטנה (בשנת 2001). עוד מייחדת אותו העובדה, שהוא בין האנשים הספורים, שקיבלו את כל ארבעת אותות הכבוד האזרחיים הגבוהים ביותר בהודו. אבותיו היו מוזיקאי חצר בנסיכות דומראון במדינת ביהר, שבהודו. את השכלתו המוזיקלי קיבל מדודו, נגן שהנאי במקדש וישוואנאת ב-ואראנאסי. הוא ניגן במקדשים שונים ועל גדות הנהר גנגס בוואראנאסי. אוסתד ביסמילה חאן הוא אולי האחראי העיקרי, אם לא היה היחיד, להפיכת השהנאי לכלי קלאסי מפורסם. הוא הביא את השהנאי אל חזית המוזיקה ההודית בקונצרט בוועידת המוזיקה ההודית בקולקטה, בשנת 1937. חלקו לו את הכבוד הנדיר לנגן בחגיגות העצמאות של הודו בשנת 1947, כאשר דגל הודו הונף על המבצר האדום ההיסטורי בדלהי העתיקה. נגינתו בשהנאי הייתה לחלק בלתי נפרד מחגיגות העצמאות, ב-15 באוגוסט מדי שנה, לאחר נאום ראש הממשלה. מסורת זו נמשכה מאז ימיו של נהרו. אוסטד ביסמילה ניגן באפגניסטן, איראן, עיראק, הונג קונג, יפן, בערים שונות באירופה, בקנדה, בארצות הברית, בברית המועצות ובמערב אפריקה. על אף פרסומו הרב, שמר על אורח חיים פשוט וצנוע והקפיד על פרטיותו. דעתו הייתה, שמוזיקאים צריכים להישמע אך לא להיראות. עם היותו מוסלמי שיעי אדוק, האמין, כמוהו כמוזיקאים הודים רבים, בלי קשר לדתם, באם סאראסוואטי. אוסתד חאן ייזכר כאחד מטובי הנגנים במוזיקה הקלאסית ההודית בתקופה שלאחר קבלת העצמאות וכמופת לאחדות הינדו-מוסלמית בהודו. בניגוד לשיטת המעמדות והכיתות הרווחת עד היום בהודו, נהג להביע את דעתו, כי "המוזיקה אינה יודעת כיתות". אוסתד ביסמילה חאן נפטר ב-21 באוגוסט 2006, מאוטם שריר הלב. בן 90 היה במותו. השאיר אחריו חמישה בנים ושלוש בנות. ממשלת הודו הכריזה על יום אבל לאומי. מדיה וקבצים בנושא ביסמילה חאן בוויקישיתוף אתר האינטרנט הרשמי של ביסמילה חאן ביסמילה חאן, במסד הנתונים הקולנועיים IMDb (באנגלית) ביסמילה חאן, באתר MusicBrainz (באנגלית) ביסמילה חאן, באתר דיזר ביסמילה חאן, באתר Discogs (באנגלית) ביסמילה חאן, באתר אנציקלופדיה בריטניקה (באנגלית) ביסמילה חאן, באתר "Find a Grave" (באנגלית)
Imma Be

"Imma Be" הוא שיר של ההרכב האמריקאי בלאק אייד פיז מתוך אלבום האולפן החמישי שלהם The E.N.D.‎‏ (2009). השם של השיר היא ביטוי סלנג שמשמעותו "אני הולך להיות" או "אני אהיה". בתחילה יצא השיר כסינגל שיווקי, ולאחר מכן יצא כסינגל הרביעי מתוך האלבום ב-12 בינואר 2010 על ידי אינטרסקופ רקורדס. כמו כן, "Imma Be" היה להצלחה מסחרית והפך לסינגל השלישי מתוך The E.N.D.‎ שהגיע למקום הראשון במצעד הבילבורד הוט 100 בארצות הברית. הביקורת על השיר הייתה מעורבת באופן כללי. הווידאו קליפ הנלווה לשיר צולם כקליפ בן עשר דקות בשם "Imma Be Rocking That Body" יחד עם "Rock That Body". השיר היה חלק מפסקול הסרט "החבר'ה האחרים" (2010) ושומש בסצנת הבר, והופיע גם בסרט "בדרך לחתונה עוצרים בבנגקוק" (2011). לפני יציאת האלבום The E.N.D.‎, השיר "Imma Be" יצא כסינגל שיווקי בינלאומי והגיע למקום ה-50 בארצות הברית, בהתבסס על הורדות בלבד. לאחר מכן יצא כסינגל הרביעי מהאלבום בארצות הברית והפך ללהיט השלישי של הלהקה שהגיע למקום הראשון במצעד הבילבורד הוט 100 בשבוע שהסתיים ב-6 במרץ 2010, ועצר את רצף תשעת השבועות של השיר "Tik Tok" של קשה. זה היה השיר השלישי שהגיע למקום הראשון מתוך The E.N.D.‎, אחרי השניים הראשונים, "Boom Boom Pow" ו-"I Gotta Feeling", והפך לשיר הרביעי ברציפות שהגיע לעשירייה הפותחת מתוך האלבום. עם הגעת השיר למקום הראשון, הפכו הבלאק אייד פיז ללהקה הראשונה שהצליחה להכניס שלושה שירים למקום הראשון במצעד בילבורד הוט 100 מתוך אלבום אחד מאז אלבום הבכורה של וילסון פיליפס, Wilson Phillips, בין השנים 1990–1991. זה הציב את הבלאק אייד פיז יחד עם הזמר אשר והאלבום Confessions, כשניים מהאלבומים שהסינגלים מתוכם שהו במספר השבועות הרב ביותר במקום הראשון, עם 28 שבועות, כאשר רק האלבום Scorpion‏ (2018) של דרייק עם 29 שבועות לפניהם. "Imma Be" הגיע לעשירייה הפותחת במצעד קנדה הוט 100 בזכות עלייה משמעותית בהורדות הדיגיטליות לאחר הופעה של "Imma Be" בטקס פרסי הגראמי ה-52. מידע על היצירה "Imma Be" באתר מיוזיק בריינז מידע על הסינגל "Imma Be" באתר מיוזיק בריינז מידע על היצירה "Imma Be" באתר Discogs מילות השיר "Imma Be" באתר Genius סרטון השיר "Imma Be" באתר יוטיוב "The Other Guys Soundtrack". IMDB. נבדק ב-10 במרץ 2011. {{cite web}}: (עזרה) "Black Eyed Peas Back On Top Of Hot 100 With 'Imma Be'". Billboard. "February 10, 2010 Billboard Canadian Update". Billboard. אורכב מ-המקור (PDF) ב-12 במאי 2020. נבדק ב-10 בדצמבר 2010. {{cite web}}: (עזרה)
אילדיקו קומלושי

אילדיקו קומלושי (בהונגרית: Komlósi Ildikó; נולדה ב-22 במרץ 1959) היא זמרת אופרה מצו-סופרן הונגרייה. קומלושי נולדה בבקשסנטאנדראש. בשנים 1980–1984 למדה מוזיקה באקדמיה למוזיקה ע"ש פרנץ ליסט בבודפשט, בשנים 1984–1985 למדה בבית הספר גילדהול למוזיקה ודרמה בלונדון, בהדרכתה של ורה רוז'ה ובשנים 1987–1988 השתתפה בשיעורי התמחות באקדמיה של לה סקאלה במילאנו. במנת 1982 זכתה בפרס ראשון בתחרות בקרלובי וארי, צ'כיה ובפרס שני בתחרות בדן בוס, הולנד. בשנת 1986 זכתה בתחרות הבינלאומית של פברוטי והופיעה לראשונה ברקוויאם של ורדי מול לוצ'יאנו פברוטי בניצוחו של לורין מאזל. בעקבות הופעת הבכורה המוצלחת שלה, היא הוזמנה להופיע בתיאטראות החשובים בעולם: האופרה של וינה; תיאטרון לה סקאלה במילאנו; פרנקפורט, סנטיאגו דה צ'ילה; המטרופוליטן אופרה וקרנגי הול בניו יורק; תיאטרון סן קרלו בנאפולי; מאגיו בפירנצה; הארנה של ורונה; בית האופרה המלכותית, קובנט גארדן בלונדון; ולה מונה בבריסל. היא שיתפה פעולה עם המנצחים החשובים בעולם: סר קולין דייוויס, איוואן פישר, ואלרי גרגייב, זובין מהטה ואנטוניו פאפאנו. דון ג'ובאני - דונה אלווירה בתיאטרון קרלו פליצ'ה בגנואה טירת הנסיך כחול הזקן - ג'ודית באופרה של טורקו כרמן - תפקיד ראשי, בזמפר-אופרה בדרזדן כוחו של גורל - פרציוסילה, במטרופוליטן אופרה בניו יורק נקסוס - אריאדנה בלה סקאלה במילאנו אבירות כפרית - בנטוצה בארנה של ורונה כרמן בארנה של ורונה אאידה באופרה של פרנקפורט, במרחצאות קרקלה ברומא ובלה סקאלה במילאנו בניצוחו של ריקרדו שאיי לפתיחת עונת 2006–2007 אבירות כפרית ואדיפוס המלך - יוקסטה בתיאטרון רג'יו בטורינו הרקוויאם של ורדי בקליארי אבירות כפרית - בדויטשה אופר ברלין ובנאפולי טירת הנסיך כחול הזקן - בבילבאו הרקוויאם של ורדי - התזמורת הפילהרמונית של לונדון בניצוחו של ולדימיר יורובסקי בלונדון רקוויאם של דבוראק בברצלונה, בקליארי ופלרמו אדריאנה לקוברר בפלרמו שלומית - במטרופוליטן אופרה בניו יורק פרסיפל - Kundry בדויטשה אופר ברלין דון קרלוס בזמפר-אופרה בדרזדן אאידה בברלין ובמינכן השיר על הארץ - באוביידו, אנטוורפן וגנט טירת הנסיך כחול הזקן ברומא מיסה סולמניס מאת בטהובן בפלרמו אאידה ורוסלקה (ג'זיבאבא) בברצלונה Die Frau ohne Schatten (אנ') - Die Amme במטרופוליטן אופרה בניו יורק Ciarondejska (הנסיכה Evpraksija) באנטוורפן טירת הנסיך כחול הזקן בטוקיו Les Troyens (אנ') - קסנדרה בדויטשה אופר ברלין אאידה במצדה בניצוחו של דניאל אורן בשנת 2011 הסימפוניה השנייה של מאהלר בתיאטרו מאסימו בפלרמו בשנת 2014 זכתה בפרס צלב אמצעי של מסדר ההצטיינות ההונגרי (1922)(הו') בשנת 2016 זכתה בפרס קושוט "Atelier Musicale". אורכב מ-המקור ב-2007-12-30. נבדק ב-2008-04-22. מדיה וקבצים בנושא אילדיקו קומלושי בוויקישיתוף Official site of the artist (באנגלית) Info on ateliermusicale.it (באנגלית)(באיטלקית) אילדיקו קומלושי, באתר האופרה הישראלית אילדיקו קומלושי, במסד הנתונים הקולנועיים IMDb (באנגלית) אילדיקו קומלושי, באתר MusicBrainz (באנגלית) אילדיקו קומלושי, באתר Discogs (באנגלית) אילדיקו קומלושי, באתר האופרה הישראלית תל אביב-יפו
קמי (סדרת טלוויזיה)

קמי (בקוריאנית: 깨미) היא סדרת טלוויזיה דרום קוריאנית לילדים בהנפשה ממוחשבת שנוצרה בידי חברת ההפקה G&G Entertainment עבור ערוץ EBS אותו הערוץ בו היא משודרת בדרום קוריאה. בישראל שודרה בערוץ לולי ובניק ג'וניור בשנת 2012. פרקיה של הסדרה באורך 12 דקות. שיר הפתיחה והסיום של התוכנית בעברית בוצע על ידי שחר קדוש, בר סביר, מאיה לבני, לירון לב וגילן שחף. קמי היא דינוזאורית ירוקה שבכל פרק היא וחבריה טוגי, קוקו וטרה הולכים לסופרמרקט של סבא משקפון שאין לו בכל פרק מוצר, היא וחבריה ילכו למקום כלשהו כדי למצוא את המוצר דבר במלי המעלית. בסוף כל פרק ישנו שיר העוסק באותו מוצר. קמי: דינוזאורית ירוקה מסוג טריצרטופס, הדמות המרכזית בתוכנית. טוגי: דוב כחול ושמן, חבר של קמי. קוקו: שועל כתום בעל אף שחור, חבר של קמי. טרה: נמלה סגולה, חברה של קמי רוכבת על עגלת קניות שקוראים לה ''סלסל''. סלסל: עגלת קניות צהוב כתום עליו רוכבת טרה. סבא משקפון: בעל הסופרמרקט בו מבקרים קמי, טוגי, קוקו וטרה. זנו לא ידוע אולי קרנף סגול. מלי המעלית: מעלית ורודה, לוקחת את קמי וחבריה ליעד שהם צריכים. הדיבוב העברי הופק על ידי אסנת סדן ובוים על ידי אפרת קרצמן. לסדרה יצאו שני סדרות ספין אוף: מסעות קמי: בסדרה הזו קמי וחבריה כשהם לבושים במדי ספארי יכנסו למעבורת קסמים כדי ושם הם ימצאו את כל התשובות לשאלותיהם על החי. בישראל שודרה הסדרה בערוץ הופ! בשנת 2017. פרקי הסדרה באורך 13 דקות. קמי בעולם האמיתי: בסדרה הזו קמי, טרה והברווזים ''בוקה וצ'וקה'' יעזרו בספרים ובאינטרנט מתחת לעץ קסום, כדי למצוא תושבות לשאלותיהם. בישראל שודרה הסדרה בספארי KIDS בשנת 2012, פרקי הסדרה באורך 9 דקות. קמי, במיזם "אישים" לתיעוד היצירה הישראלית
סולנט

סולנט הוא מיצר בין האי וייט ליבשת בריטניה הגדולה. הנמלים ההיסטוריים העיקריים של סאות'המפטון ופורטסמות' נמצאים בחופי מיצר. אורכו כ-32 ק"מ ורוחבו משתנה בין 4 ל-8 ק"מ. אמנם באזור ה-Hurst Spit (אנ') מצטמצם המעבר לקצת יותר מ-1.6 ק"מ. הסולנט הוא נתיב שיט מרכזי עבור כלי שיט להפלגה ולמשא וכן עבור כלי שיט צבאיים. זהו גם אזור פנאי חשוב לספורט ימי, בפרט יאכטות, והוא מארח את אירוע השיט של שבוע קווס מדי שנה. המיצר מוגן על ידי האי וייט, ויש לו דפוס של גאות ושפל מורכב, שהועיל להצלחתה של סאות'המפטון כנמל, ומספק "גאות כפולה" המרחיבה את חלון הגאות ובמהלכו ניתן לטפל בספינות עם טפטוף עמוק. ספיטהד שבסולנט ידוע כמקום שבו הצי המלכותי נבדק באופן מסורתי. לאזור חשיבות אקולוגית ונופית רבה, במיוחד בגלל בתי הגידול של החוף והשפך לאורך גדותיו. חלק גדול מקו החוף של המיצר מוגדר כאזור מיוחד לשימור. הוא גובל ומהווה חלק מאופיים של מספר נופים מוגנים חשובים מבחינה לאומית, כולל הפארק הלאומי ניו פורסט. המילה סולנט (Solent) קדמה לאנגלית העתיקה, והיא מתועדת לראשונה בשנת 731 בשם Soluente. כתיב מקורי זה מרמז על גיזרון אפשרי מהיסוד הבריטי "uente" , שנעשה בו שימוש לאורך ההיסטוריה של המפשייר, כמו בעיר הרומית "Venta Belgarum" (בלטינית "Venta"), הממלכה הפוסט-רומית של "Y Went", והשם המודרני. של ווינצ'סטר. מאוחר יותר הוא מופיע ברשומות האנגלו-סקסיות בתור "Solentan". אפשרות נוספת הוצעה, שמשמעות השם בשפות השמיות היא "סלע יציב", והמיצר נקרא כך כדי לתאר את הצוקים המסמנים את הגישה המערבית של המיצר. מוצא שמי זה עשוי להיות שריד של הסוחרים הפיניקים שהפליגו לבריטניה מהים התיכון כחלק מסחר הפח העתיק. הצעה נוספת היא שהשם סולנט הוא על שמן של הסולות הצפוניות (שנודעו בעבר כ"סולנים" או "אווז הסולאן") המצויים לאורך החוף. במשך אלפי שנים עמק נהר הסולנט התרחב והעמיק בהדרגה. נהר פרומה היה מקורו של נהר הסולנט, כאשר ארבעה נהרות נוספים - נהרות אבון, האמבל, איצ'ן וטסט - היו יובלים שלו. סקר קרקעית הים הראה כי כאשר מפלס הים היה נמוך יותר בעידן הקרח, נהר הסולנט המשיך את קו הסולנט המזרחי (ספיטה) עד לנקודה שנמצאת מזרחית לקצהו המזרחי של האי וייט, בהמשך הוא חובר לנהר הראשי הזורם במורד הערוץ האנגלי . מדיה וקבצים בנושא סולנט בוויקישיתוף Solent and Southampton Water Theo, Vennemann. Europa Vasconica, Europa Semitica. pp. 511–512. "Our Heritage". Solentpedia.
מגילת ששת הימים

מגילת ששת הימים היא ספר שכתב חגי בן ארצי. הספר מתאר את אירועי מלחמת ששת הימים בפורמט המזכיר את ספרי התנ"ך, בחלוקה לפרקים ולפסוקים. הספר כולל עשרה פרקים המתארים את האירועים לפי סדר כרונולוגי. בין תיאורי האירועים, משולבים פרקי תנ"ך וכן שירים עבריים הקשורים למאורעות. הספר יצא לאור בשנת ה'תשע"ד (2014) בהוצאת ספריית בית אל. המחבר מסביר במבוא לספר את המטרה שלשמה כתב אותו. לדבריו "לא הייתה בהיסטוריה היהודית מלחמה שהתגלתה בה יד ההשגחה הא-לוהית בצורה כל כך ברורה וגלויה כמו במלחמה זו". הוא כתב את הספר כי לעזור לעם ישראל להודות לה' על הניסים הגדולים שעשה להם במלחמה זו. לדבריו, "מן הראוי שבכל בית-ספר, בכל תלמוד תורה, בכל בית ובכל משפחה תוקדש לפחות שעה אחת בכל יום מששת הימים ללימוד סיפורו המיוחד של אותו יום. הבה נהפוך את יום ירושלים לחג של שישה ימים – מכ"ו באייר עד ב' בסיוון. המהדרין יציינו שמונה ימים – מכ"ה באייר עד ג' בסיוון. ראויה הישועה הגדולה שזכינו לה בדורנו לחג שאיננו נופל מחג החנוכה". הספר כולל עשרה פרקים, המתארים את אירועי המלחמה לפי סדר התרחשותם: פרק א (לכ"ה באייר): ההחלטה הגורלית – הרקע לפרוץ מלחמת ששת הימים (הקרב על המים וסגירת מצרי טיראן). נספח לפרק: הרב צבי יהודה ונעמי שמר. פרק ב (לכ"ו באייר): היום הראשון למלחמה – הישועה הגדולה מן השמיים (מבצע מוקד). נספח א לפרק: מסיפורי טייסי חיל האויר. נספח ב לפרק: יד ההשגחה העליונה – שלושה פרטים, שאיש לא צפה אותם מראש, והביאו יחד להצלחת המבצע. פרק ג (לכ"ו באייר): שחרור חבל עזה. פרק ד (לכ"ז באייר): המלחמה עם ירדן. פרק ה (לכ"ז באייר): שחרור השומרון. פרק ו (לכ"ח באייר): שחרור ירושלים. פרק ז (לכ"ט באייר): שחרור הרי חברון. פרק ח (לא' בסיוון): שחרור סיני. פרק ט (לב' בסיוון): שחרור הגולן. פרק י (לג' בסיוון): סיום המלחמה ומשמעותה לדורות. נספח: סדר התפילה ליום ירושלים. מגילת ששת הימים מנוקדת, באתר ספריית בית אל חגי בן ארצי, מגילת ששת הימים, ירושלים: ספריית בית אל, 2014, עמ' 1 ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
Apnea

"Apnea" (בעברית: "דום נשימה") הוא שיר שהוקלט על ידי הזמרת האיטלקייה אמה מרונה. הוא יצא לאור ב-7 בפברואר 2024 בהוצאת חברת התקליטים יוניברסל מיוזיק גרופ, כסינגל הרביעי מתוך אלבום אולפן השביעי שלה, Souvenir. השיר הגיע למקום התשיעי במצעד הסינגלים האיטלקי. השיר נכתב על ידי המבצעת, דווידה פטרלה, יולין בוברוד ופאולו אנטונאצ'י. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות. "Apnea" היה שירה של מרונה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-14. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-15 מיליון צפיות. מידע על הסינגל "Apnea" באתר מיוזיק בריינז מילות השיר "Apnea" באתר Genius סרטון השיר "Apnea" באתר יוטיוב Apnea, ספוטיפיי EMMA - Apnea (Official video - Sanremo 2024), יוטיוב Apnea - Single, אפל מיוזיק
סולנהופיה

סולנהופיה (שם מדעי: Solnhofia) הוא סוג של זוחל קרוב לצבים, אשר התקיים בתקופת היורה העליון. הסוג תואר בידי החוקר גפני ב-1975 על בסיס שרידים שנמצאו בגרמניה. בסוג זה ישנם 2 מינים: Solnhofia parsonsi שתואר ב-1975 ו-Solnhofia brachyrhyncha שתואר ב-2020. המין הראשון ידוע משרידים מאובנים של גולגולת ולסת חלקית מתצורות זולהופן (אנ') שבבוואריה. ממצאים לא שלמים נוספים התגלו בשווייץ ובבוואריה וכנראה שגם בצרפת, מה שמראה על שכיחותו של המין באירופה במשך היורה העליון. בשנת 2020 תואר מין נוסף, Solnhofia brachyrhyncha (אנ') שבשוויץ. זוחל זה למרות דמיונו לצבי הים המודרניים היה קשור למשפחה הנכחדת Eurysternidae, אליה הופנה על ידי החוקר Anquetin ועמיתיו ב-2017. משפחה זו הייתה חלק מהקבוצה טסטודינטה, ממנה התפצלו הצבים המודרניים. צב זה התקיים במימי היורה וכנראה שחי בדומה לצבי ים מודרניים, ניזון מיצורי ים קטנים ונטרף בתורו בידי זוחלים ימיים גדולים כמו הפליוזאורוס. מדיה וקבצים בנושא סולנהופיה בוויקישיתוף Anquetin, J.; Püntener, C.; Joyce, W.G. (2017). "A Review of the Fossil Record of Turtles of the Clade Thalassochelydia" (PDF). Bulletin of the Peabody Museum of Natural History. 58 (2): 317–369. doi:10.3374/014.058.0205. S2CID 31091127.
הסופר קאפ האירופי 2024

הסופר קאפ האירופי 2024 היה המהדורה ה-49 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הספרדי ריאל מדריד, הזוכה בליגת האלופות 2023/24, והמועדון האיטלקי אטאלנטה, אלופת הליגה האירופית 2023/24. המשחק נערך באצטדיון הלאומי בוורשה, פולין ב-14 באוגוסט 2024 והסתיים בניצחון 0-2 של ריאל מדריד. הייתה זו הפעם הראשונה שאטאלנטה משתתפת בסופר קאפ האירופי וההופעה התשיעית של ריאל מדריד בתחרות. ב-26 בספטמבר 2023 נבחר האצטדיון הלאומי בוורשה, פולין, לארח את משחק הסופר קאפ. גמר ליגת האלופות 2024 גמר הליגה האירופית 2024 אתר האינטרנט הרשמי של הסופר קאפ האירופי 2024 UEFA.com, Warsaw to host 2024 UEFA Super Cup, UEFA.com, ‏2023-09-26 (באנגלית)
פיורלה מנויה

פיורלה מנואה (באיטלקית: Fiorella Mannoia; נולדה ב-4 באפריל 1954) היא זמרת איטלקייה. מנואה נולדה ברומא. אביו היה פעלולן, והיא שאבה ממנו השראה רבה כילדה. כשהתבגרה הלכה בדרכו, והחלה לעבוד כפעלולנית גם כן. בשנת 1968 נחלה את הצלחתה הראשונה כזמרת. היא הופיעה בפסטיבל די קסטרוקרו עם השיר "Un bimbo sul leone" של אדריאנו צ'לנטנו. מיד לאחר ההופעה חתמה על חוזה הקלטות עם חברת תקליטים ידועת-שם באיטליה. קריירת השירה המקצועית שלה החלה רק בשנות ה-80 של המאה ה-20. במרוצת השנים השתתפה בפסטיבל סן רמו ארבע פעמים, כשהראשונה נרשמה ב-1981 עם השיר "Caffè nero bollente".‏ אלבומיה המצליחים של מנויה הם Certe piccole voci‏ (1999) ו-Fragile‏ (2001), שהותעדו על ידי איגוד תעשיית ההקלטות האיטלקי בתואר פלטינה כפולה, לאחר שנמכרו בכ-200,000 עותקים ברחבי המדינה. בשנת 2004 הגיעה למקום הראשון במצעד האלבומים האיטלקי עם אלבום ההופעה Concerti. בשנת 2005 קיבלה את עיטור מסדר ההצטיינות של הרפובליקה של איטליה. שנתיים אחר כך יצא אלבומה המצליח Canzoni nel tempo, ששהה שנה שלמה במצעדים השונים והפך לאלבומה השלישי שזוכה במעמד פלטינה כפולה. בשנת 2009 הוציאה יחד עם נעמי את השיר "L'amore si odia", שהגיע למקום הראשון במצעד הסינגלים. בשנת 2023 נמנתה בין האמנים המשתתפים בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירה לתחרות היה "Mariposa", והוא דורג בערב הגמר במקום ה-15. אתר האינטרנט הרשמי של פיורלה מנויה (באיטלקית) מדיה וקבצים בנושא פיורלה מנויה בוויקישיתוף פיורלה מנויה, ברשת החברתית אקס (טוויטר) פיורלה מנויה, ברשת החברתית אינסטגרם פיורלה מנויה, סרטונים בערוץ היוטיוב פיורלה מנויה, ברשת החברתית Goodreads פיורלה מנויה, במסד הנתונים הקולנועיים IMDb (באנגלית) פיורלה מנויה, במסד הנתונים הקולנועיים KinoPoisk (ברוסית) פיורלה מנויה, באתר אפל מיוזיק (באנגלית) פיורלה מנויה, באתר ספוטיפיי פיורלה מנויה, באתר Last.fm (באנגלית) פיורלה מנויה, באתר AllMusic (באנגלית) פיורלה מנויה, באתר MusicBrainz (באנגלית) פיורלה מנויה, באתר דיזר פיורלה מנויה, באתר Yandex.Music (ברוסית) פיורלה מנויה, באתר Discogs (באנגלית) פיורלה מנויה, באתר Songkick (באנגלית) פיורלה מנויה, באתר Genius פיורלה מנויה, באתר SecondHandSongs פיורלה מנויה, באתר DNCI פיורלה מנויה, באתר טיידל (באנגלית) Classifica Commentata del 08 Giugno 1969, David Guarnieri, Hit Parade Italia, 8. Juni 1969 Biografia: Fiorella Mannoia - Almanacco, Mondi.it, abgerufen am 19. August 2015 Mannoia, Fiorella, Eintrag in der Enciclopedia Treccani, abgerufen am 19. August 2015
הטחנה

הטחנה היא כינוי למבנה טחנת רוח ברחוב רמב"ן שבשכונת רחביה בירושלים. מבנה טחנת הרוח נבנה בשנות ה-70 של המאה ה-19 על ידי הכנסייה היוונית-אורתודוקסית בירושלים, בלב שטח חקלאי בן אלפי דונמים. הטחנה שימשה להפקת קמח משדות החיטה שבאזור, כדי לכלכל צליינים נוצרים-אורתודוקסים (בעיקר רוסים אורתודוקסים) שהגיעו באלפיהם לקראת חג הפסחא. הטחנה צוידה במתקן מיוחד שסובב את הכנפיים הגדולות לפי כיוון הרוח. הטחנה הפסיקה את פעילותה בסוף המאה ה-19, לאחר שהגיעו לארץ טחנות הקיטור. מאז שהפסיקה לפעול, הפכה לבית מגורים שהחליף כמה בעלים ודיירים מידועני העיר, בניהם חליל א-סכאכיני, שהיה מחנך, סופר ומנהיג פוליטי ופרופ' יוסף לחמן, מנהל מחלקת אף, אוזן גרון מבית החולים הדסה. המפורסם שבין הדיירים היה האדריכל היהודי גרמני אריך מנדלסון. בשנת 1935 רכש האדריכל המפורסם אריך מנדלסון את מבנה הטחנה, שהזכירה לו את מגדל איינשטיין - בניין שתכנן בפוטסדאם שבגרמניה בשנת 1922 והיה המבנה הידוע והחשוב הראשון שתכנן. מנדלסון הוסיף מבנה חד-קומתי ממזרח לטחנה, שבו אירח את שמנה וסלתה של ירושלים בתקופת המנדט הבריטי. בשנת 1941 עזבו מנדלסון ורעייתו את הארץ. בשנות השישים של המאה העשרים הושכר מבנה הטחנה לממשלת הולנד, אשר שיכנה בו - בזו אחר זו - את משפחות הקונסולים ההולנדיים בירושלים. בחירתן במבנה נעשתה מתוך רצון לאמץ את טחנת הרוח של ירושלים כסמל הולנדי. בתחילת שנות ה-80, רכשה משפחת רייכמן את המתחם, בתקופה זו היה שימור האתרים ההיסטוריים בעל חשיבות נמוכה בירושלים בפרט ובישראל בכלל, אושרו תוכניות להריסת הטחנה. בשל מחאות של תושבי הסביבה הועלתה ההצעה לפרק את הטחנה ולבנות אותה מחדש בגן העצמאות, אולם לא נמצא מימון לפרויקט ההעתקה, והוחלט להרוס את המבנה. הוחלט לבסוף לשקם את מבנה הטחנה במקום להרסה, ובהתאם לתוכניות האדריכלים יעקב אלון ואמציה אהרונסון הפכה הטחנה למרכז קניות ואירועים. הפרויקט הושלם בשנת 1987. פרויקט זה היה מקרה ראשון של שיקום מבנה ארכיטקטוני תוך שינוי ייעודו לשימוש מסחרי עסק. דוד קרויאנקר, ירושלים - מבט ארכיטקטוני, מדריך טיולים בשכונות ובתים, כתר, 1996. א' רמון, דוקטור מול דוקטור גר - שכונת רחביה בירושלים, יד בן צבי, ירושלים 1998 מדיה וקבצים בנושא הטחנה בוויקישיתוף אמנון רמון, דוקטור מול דוקטור גר, ירושלים: יד בן-צבי, 1998 מסכי זכוכית, כותרת ראשית, 16 בדצמבר 1987 יעד בירן, עם כיפה ובלעדיה, עת-מול 216, עמ' 22
Mariposa

"Mariposa" (בעברית: "פרפר") הוא שיר שהוקלט על ידי הזמרת האיטלקייה פיורלה מנויה. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל הרביעי שלא מתוך אלבום אולפן. השיר הגיע למקום ה-22 במצעד הסינגלים האיטלקי. השיר נכתב על ידי המבצעת, אלפרדו רפטי מוגול, קרלו די פרנצ'סקו, פדריקה אבטה, מטייה צ'רי וקלמנטה פרארי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11.7 מיליון השמעות. "Mariposa" היה שירה של מנויה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-15. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-5.8 מיליון צפיות. מילות השיר "Mariposa" באתר Genius סרטון השיר "Mariposa" באתר יוטיוב Mariposa, ספוטיפיי Mariposa (Official video - Sanremo 2024), יוטיוב Mariposa- Single, אפל מיוזיק
ישיבת אור לציון

ישיבת אור לציון היא ישיבה חרדית ספרדית בירושלים. הישיבה הוקמה בתשנ"ח על ידי הרב אליהו אבא שאול על שם אביו – הרב בן ציון אבא שאול. הישיבה שוכנת בשכונת גבעת משה בשנת 2020 היו בישיבה כ-280 בחורים. נכון ל-2024 בישיבה כ-150 בחורים רוב הצוות בישיבה ספרדי, ההלכות והמנהגים הם לפי הרב בן ציון אבא שאול, סגנון הלימוד הוא ליטאי קלאסי בתוספת שיטת העיון הספרדי. באייר תשפ"ב (מאי 2022) נפטר ראש הישיבה הרב אליהו אבא שאול. בנו בן ציון מונה לראש הישיבה תחתיו. מאנשי הצוות בישיבה: הרב שלמה בר שלום – משגיח, הרב צבי פרצוביץ – ר"מ בישיבה. לישיבה מרכז קהילות לבוגרי הישיבה. בישיבה מכון להוצאת ספרים, ביניהם סדרת הספרים אור לציון, אור אליהו, ברכת ציון ועוד רבים אחרים. הרב אלחנן אבא שאול מנהל את המכון. ראש הישיבה בעבר, הרב אליהו אבא שאול ראש הישיבה הנוכחי הרב בן ציון אבא שאול ישיבת אור לציון, באתר "גיידסטאר ישראל" ישיבת אור לציון - תגית, באתר בחדרי חרדים ישיבת אור לציון - תגית, באתר JDN ישיבת אור לציון - תגית, באתר כיכר השבת משה ויסברג, חצי יובל: ב'אור לציון' התכנסו לזכר הגרב"צ אבא שאול זצ"ל, באתר בחדרי חרדים, 9 ביולי 2023 משה ויסברג, בעצרת המספד ב'אור לציון': נשיא המועצת חיזק את הממשיך, באתר בחדרי חרדים, 16 במאי 2022 חנני ברייטקופף, ‏'אור לציון' מצאו פטנט: בחורים פוזרו ב-10 סניפים, באתר כיכר השבת, 11 במאי 2020 מנחם קולדצקי, כִּי הֵם חַיֵּינוּ וְאֹרֶךְ יָמֵינוּ > 'המחדש' מציג: מפת הרישום של עולם הישיבות לאלול תשפ"ד, באתר המחדש, ‏7 בספטמבר 2024 משה ויסברג, אבל כבד: הגאון רבי אליהו אבא שאול זצ"ל ראש ישיבת אור לציון, באתר בחדרי חרדים, 9 במאי 2022 יעקב מלמד, ‏אבל בעולם התורה: ראש הישיבה הגר"א אבא שאול נפטר בביתו, באתר JDN‏, 9 במאי 2022 משה ויסברג, ממשיך השושלת: חכם בן ציון אבא שאול השני, שמונה לממלא מקום אביו, באתר בחדרי חרדים, 11 במאי 2022 באור לציון התכנסו להספד על ראש הישיבה ככלות השבעה • גלריה, באתר JDN‏ משה ויסברג, ב'אור לציון' ציינו שנתיים להסתלקותו של ראש הישיבה בעל ה'אור אליהו', באתר בחדרי חרדים, 18 במאי 2024 משה ויסברג, הבוגרים התכנסו וראש הישיבה חבש כובע המבורג, באתר בחדרי חרדים, 8 במאי 2023 משה ויסברג, לאחר שלושה עשורים: הספר יצא וגדולי התורה התכנסו למעמד, באתר בחדרי חרדים, 12 במרץ 2018
ררוזאורוס

ררוזאורוס (שם מדעי: Rarosaurus; מילולית: "לטאה נדירה") הוא סוג של זוחל ימי נכחד מסדרת הפלזיוזאורים, אשר התקיים במימי הקרטיקון העליון שלפני 67 עד 66 מיליון שנה מזמננו. ככל הנראה הוא נכחד עם הכחדת הקרטיקון הגדולה לפנני 66 מיליון שנה והוא מאחרוני הפוליקוטיליים ששרדו והיחיד הידוע מהמאסטריכט. סוג זה מכיל מין בודד - Rarosaurus singularis, אשר התגלה בתצורות Muwaqqar Chalk Marl Formation שבירדן. שם המין - "בודד" מתייחס להיותו דגימת הפליוזאור היחיד שהתגלתה באזור. שרידי הררוזאורוס כללו מאובנים של גולגולת וחרטום חלקי שמור הייטב עם שיניים שנמצאו באבן גיר ושייכים לפרט בודד. הסוג תואר בשנת 2009 בידי החוקר Kaddumi. אורך הממצאים שהתגלו הגיע ל-20 ס"מ והראה מבנה חרטום מוארך מאוד, בדומה לרבים מהפוליקוטיליים כמו הדוליצ'ורינצ'ופס. הוא היה בעל שיניים חרוטיות וקצרות כשהשן הראשונה בלסת הייתה בולטת מלפנים. ככל הנראה פרט בוגר הגיע לאורך של שלושה מטרים בקירוב והיה קטן ביותר לפליוזאור. היו לו סנפירים עבים וזנב קצר יחסית, מה שעזר לו לרדוף אחרי טרף במים במהירות. עקב מבנ החרטום נראה שהוא ניזון מדגים וסילוניות שהוא לכד בלסתותיו. Kaddumi, H.F. (2009). "On the remains of the first plesiosaur (Reptilia: Sauropterygia) from Harrana with a description of a new genus and species of Polycotylidae". Fossils of the Harrana Fauna and the Adjacent Areas. Eternal River Museum of Natural History. pp. 158–162.